**พระเจ้าคาร์ลที่ 1 แห่งเวือร์ทเทิมแบร์ค** (เยอรมัน: *Karl Friedrich Alexander*; 6 มีนาคม ค.ศ. 1823 – 6 ตุลาคม ค.ศ. 1891) เป็นกษัตริย์แห่งเวือร์ทเทิมแบร์ค ตั้งแต่วันที่ 25 มิถุนายน ค.ศ. 1864 จนกระทั่งสวรรคตใน ค.ศ. 1891

พระราชประวัติ
-------------

พระเจ้าคาร์ลพระราชสมภพเมื่อวันที่ 6 มีนาคม ค.ศ. 1823 ที่ชตุทการ์ท เป็นพระราชโอรสของกษัตริย์วิลเฮ็ล์มที่ 1 และพระมเหสีพระองค์ที่สามเพาลีเนอ เทเรซาแห่งเวือร์ทเทิมแบร์ค ในฐานะพระราชโอรสองค์โตของกษัตริย์ พระองค์ได้รับตำแหน่งมกุฎราชกุมารแห่งเวือร์ทเทิมแบร์ค พระองค์ทรงศึกษาที่เบอร์ลินและทือบิงเงิน

การอภิเษกสมรสและราชาแห่งเวือร์ทเทิมแบร์ค
----------------------------------------

เมื่อวันที่ 13 กรกฎาคม ค.ศ. 1846 พระเจ้าคาร์ลได้อภิเษกสมรสกับแกรนด์ดัชเชสโอลกา นีคะลายีฟนา แห่งรัสเซีย ธิดาของซาร์นิโคลัสที่ 1 และชาร์ล็อทเทอแห่งปรัสเซีย (ชาร์ล็อทเทอเป็นพระราชธิดาของพระเจ้าฟรีดริช วิลเฮ็ล์มที่ 3 แห่งปรัสเซียและลูอีเซอแห่งเมคเลินบวร์ค-ชเตรลิทซ์ ; พระองค์ใช้ชื่ออเล็กซานดรา เฟโอโดรอฟนาในการอภิเษกสมรสในราชวงศ์รัสเซีย) พระเจ้าคาร์ลขึ้นครองบัลลังก์เวือร์ทเทิมแบร์คเมื่อพระราชบิดาเสด็จสวรรคตใน ค.ศ. 1864

สมเด็จพระราชินีโอลกาและพระเจ้าคาร์ลที่ 1 แห่งเวือร์ทเทิมแบร์ค ค.ศ. 1860
ทั้งคู่ไม่มีพระราชบุตร อาจเป็นเพราะการรักร่วมเพศของพระเจ้าคาร์ล พระเจ้าคาร์ลกลายเป็นเป้าหมายของเรื่องอื้อฉาวหลายครั้งเนื่องจากความใกล้ชิดกับผู้ชายหลายคน โดยเรื่องอื้อฉาวที่สุดเป็นความสัมพันธ์กับชาวอเมริกัน ชาร์ลส์ วูดค็อก อดีตมหาดเล็กที่พระเจ้าคาร์ลพระราชทานเลื่อนตำแหน่งให้เป็นบารอนใน ค.ศ. 1888 พระเจ้าคาร์ลและชาร์ลส์กลายเป็นคู่ที่แยกกันไม่ออก ทั้งปรากฏพระองค์/ตัวพร้อมกันในที่สาธารณะ ฉลองพระองค์/แต่งตัวเหมือนกัน เสียงติฉินส่งผลให้พระเจ้าคาร์ลต้องละทิ้งบุคคลที่พระองค์โปรดปราน โดยวูดค็อกได้เดินทางกลับอเมริกา และพระเจ้าคาร์ลทรงมีสัมพันธ์ใหม่ในอีกหลายปีต่อมากับวิลเฮ็ล์ม เกอร์ค ผู้อำนวยการด้านเทคนิคของโรงละครหลวง

ในปี 1870 สมเด็จพระราชินีโอลกา และพระเจ้าคาร์ล รับเลี้ยงเวรา คอนสแตนตินอฟนา พระภาคิไนยของสมเด็จพระราชินีโอลกา ซึ่งเป็นพระธิดาของแกรนด์ดยุกคอนสแตนติน พระอนุชาของพระองค์

การเมือง
--------

พระองค์ทรงเข้าข้างออสเตรียในสงครามออสโตร-ปรัสเซีย ค.ศ. 1866 แต่หลังจากการรบที่ซาโดวาได้บรรลุสนธิสัญญาลับทางทหารกับปรัสเซีย และเข้าร่วมในสงครามฝรั่งเศส-ปรัสเซียน ค.ศ. 1870–'71 และทรงนำเวือร์ทเทิมแบร์คเข้าร่วมกับจักรวรรดิเยอรมันใหม่ ในช่วงปลายปี 1870

พระองค์เสด็จสวรรคตโดยไม่มีพระราชบุตรในชตุทการ์ทเมื่อวันที่ 6 ตุลาคม ค.ศ. 1891 และผู้สืบราชบัลลังก์กษัตริย์แห่งเวือร์ทเทิมแบร์คได้แก่พระโอรสของพระภคินีของพระองค์คือวิลเฮ็ล์มที่ 2 พระศพของพระองค์ถูกฝังพร้อมกับของพระมเหสีในปราสาทเก่าในชตุทการ์ท

อ้างอิง
-------

1. ↑  Kessler, P L. "Kingdoms of Germany - Württemberg". *www.historyfiles.co.uk* (ภาษาอังกฤษ). สืบค้นเมื่อ 23 พฤษภาคม 2018.
2. 1 2  "King Karl I of Württemberg". *myorigins.org*.
3. 1 2  Sabine Thomsen. *Die württembergischen Königinnen. Charlotte Mathilde, Katharina, Pauline, Olga, Charlotte – ihr Leben und Wirken* [The Queens of Wuerttemberg: Charlotte Matilde, Katharina, Pauline, Olga, Charlotte – Their Lives and Legacies]. Silberburg-Verlag, 2006. ISBN 978-3-87407-714-9.
4. ↑  Jetta Sachs-Collignon 1991.
5. ↑  Bernd-Ulrich Hergemöller (18 กรกฎาคม 2001). *Mann für Mann* (ภาษาเยอรมัน). Suhrkamp. pp. 409, 410. ISBN 978-3-518-39766-4.
6. ↑  Ripley, George & Dana, Charles A. บ.ก. (1879). "Charles I. (Karl Friedrich Alexander)". *The American Cyclopædia*.

### บรรณานุกรม

สำหรับพระราชนิยมรักร่วมเพศของพระเจ้าคาร์ล และประเด็นที่เป็นที่รับทราบอื่น:

* Olga, Württemberg, Königin (มกราคม 1955), Podewils, Sophie Dorothee von (บ.ก.), *Traum der Jugend goldener Stern* (ภาษาเยอรมัน), Reutlingen: Günther Neske, ASIN B0000BM449
* Jetta Sachs-Collignon (เมษายน 1991), "Königin Olga von Württemberg", *Historischer Roman* (ภาษาเยอรมัน), Stieglitz, ISBN 3-7987-0299-3
* Paul Sauer (มกราคม 1999), *Regent mit mildem Zepter. König Karl von Württemberg* (ภาษาเยอรมัน), Stuttgart: Deutsche Verlags-Anstalt, ISBN 3-421-05181-X

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ พระเจ้าคาร์ลที่ 1 แห่งเวือร์ทเทิมแบร์ค

  



| ก่อนหน้า |  | พระเจ้าคาร์ลที่ 1 แห่งเวือร์ทเทิมแบร์ค |  | ถัดไป |
| --- | --- | --- | --- | --- |
| พระเจ้าคาร์ลที่ 1 แห่งเวือร์ทเทิมแบร์ค **ราชวงศ์เวือร์ทเทิมแบร์ค****ประสูติ:** 6 มีนาคม 1823**สิ้นพระชนม์:** 6 ตุลาคม 1891 |
|  |
| **พระเจ้าวิลเฮ็ล์มที่ 1** |  | **กษัตริย์แห่งเวือร์ทเทิมแบร์ค** (1864–1891) |  | **พระเจ้าวิลเฮ็ล์มที่ 2** |

| * ด
* ค
* ก
กษัตริย์แห่งเวือร์ทเทิมแบร์ค |
| --- |
| 
* ฟรีดริชที่ 1 *(1806–1816)*
* วิลเฮ็ล์มที่ 1 *(1816–1864)*
* คาร์ลที่ 1 *(1864–1891)*
* วิลเฮ็ล์มที่ 2 *(1891–1918)*

 |  |

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* ISNI
	+ 1
* VIAF
	+ 1
* เวิลด์แคต

 |
| หอสมุดแห่งชาติ | 
* ฝรั่งเศส (ข้อมูล)
* เยอรมนี
* อิตาลี
* สหรัฐ
* เนเธอร์แลนด์
* โปแลนด์
* สวีเดน

 |
| พจนานุกรมชีวประวัติ | 
* เยอรมนี

 |
| อื่น ๆ | 
* Faceted Application of Subject Terminology
	+ 2
* RISM (France)
	+ 1
* SUDOC (France)
	+ 1

 |